open-index/open-wikipedia-markdown huggingface dataset:
Տեֆտա Տաշկո-Կոկո

**Տեֆտա Տաշկո-Կոկո** (, ), ալբանացի օպերային երգչուհի։

## Կենսագրություն
thumb|250px|left|Երգչուհու գերեզմանը Տիրանայի գերեզմանոցում
19-րդ դարում երգչուհու նախնիները թողել են Ալբանիայում գտնվող Ֆրաշերի գյուղը և գնացել ապրելու Եգիպտոսում։ Տեֆտայի հայրը մահացել է, երբ նա 11 տարեկան էր, և ընտանիքը վերադարձել է հայրենիք, Կորչա քաղաք։ 1927 թվականին ընտանիքը կրկին տեղափոխվել է Ֆրանսիայի Մոնպելյե քաղաք, որտեղ Տեֆտան ավարտել է մանկական երաժշտական դպրոցը։ Դեռևս դպրոցում ուսուցիչները ուշադրություն են դարձրել աղջկա վոկալային լավ տվյալներին։ Չնայած ընտանիքի ծանր ֆինանսական վիճակին, Թեֆտան ստացել է անվճար կրթաթոշակ Փարիզի ազգային կոնսերվատորիայում, որտեղ սովորել է 1932-ից մինչև 1935 թվականները։ Նա վերապատրաստվել է մանկավարժ Ժան Սերեի և Լեո Բերմանդիի ղեկավարությամբ։

1946 թվականին երգչուհու առողջությունը զգալիորեն վատթարացել է, և նա ուղարկվել է բուժման ԽՍՀՄ, որտեղ նրա մոտ ախտորոշվել էր քաղցկեղ։ Տեֆտա Տաշկո-Կոկոն մահացել է 1947 թվականին Տիրանայում 37 տարեկան հասակում։

## Հիշատակ
Երգչուհին հետմահու պարգևատրվել է Ալբանիայի ժողովրդական արտիստի կոչումով։ 1973 թվականին նրա մասին նկարահանվել է վավերագրական ֆիլմ` *Këndon Tefta Tashko Koço (Երգում է Տեֆտա Տաշկո-Կոկոն)*։ Ալբանիայում երգչուհու մահվան 60-ամյակի կապակցությամբ տեղի է ունեցել համերգ, որի ժամանակ ելույթ ունեցան երկրի առաջատար վոկալիստները։ Տիրանայի փողոցներից մեկը անվանակոչվել է է Տեֆտա Տաշկո-Կոկոյի անունով։

## Ծանոթագրություններ

## Արտաքին հղումներ
* Soprano Tefta Tashko Koço (1910—1947)

## Գրականություն
* Robert Elsie: *A Biographical Dictionary of Albanian History*. I.B. Tauris: 2012, s. 435. ISBN 978-1-78076-431-3.
* Eno Koço, *E vërteta e vdekjes së babait*, rozm. Blerina Goce, Tirana Observer 25 III 2005.
* Alma Mile, *Teuta Koço, jo thjesht një pinjolle*, Shekulli 28 IX 2007.
* Flori Slatina, *Portrete artistesh*, Tirana 1999.

Կատեգորիա:Ալբանացի երգչուհիներ
Կատեգորիա:Քաղցկեղից մահացածներ
Թորգոմ Փոստաճյան

**Թորգոմ (Արամ) Արմենակի Փոստաճյան** (), գրական, հասարակական, եկեղեցական հայ գործիչ։ Լոս Անջելեսի հայ գրողների միության ատենապետ (1994—2000):

## Կենսագրություն
Թորգոմ (Արամ) Փոստաճյանը ծնվել է 1926 թվականի մարտի 1-ին, Վանք (Արաբկիրի գավառակ) գյուղում։ 1947 թվականին ավարտել է Անթիլիասի դպրեվանքը, ձեռնադրվել աբեղա (1947), դարձել Գարեգին Ա Հովսեփյանի գավազանակիրը (մինչև 1949 թվականը)։ 1950—1951 թվականներին՝ Բոստոնի շրջանի Ուոթրթաունի Ս. Հակոբ եկեղեցու հոգևոր հովիվ։ Այնուհետև թողել է եկեղեցական կարգը։ 1965 թվականին եղել է Լոս Անջելեսի հայկական ամենօրյա Մեսրոպյան ազգային վարժարանի հիմնադիր-տնօրեն։

Հրատարակել է պատմվածքների երկու ժողովածու՝ «Անհանգրվան տարագիրներ» (1982) և «Սէրը եւ իր այլակերպութիւնները» (1988)։ Հեղինակ է նաև «Յուշամատեան՝ ձօնուած բանաստեղծ գրագէտ Լեւոն Զաւէն Սիւրմէլեանի յիշատակին» (1996), «Հայաստանեայց եկեղեցին եւ միաները» (2002, 2005 թվականին՝ նաև անգլերեն), «Քննադատութիւն եւ փաստաթուղթ» (2006), «Ականաւոր հայ գրական դէմքեր» (2006) ուսումնասիրությունների։

## Երկեր
* Անհանգրուան տարագիրներ, Լոս Անճելոս, 1982։
* Սէրը և իր այլակերպութիւնները, Լոս Անճելոս, «Ալքօ», 1988։
* Սէրը եւ իր այլակերպութիւնները, Երևան, «Կասգո», 1992։
* Յուշամատեան ձօնուած բանաստեղծ գրագէտ՝ Լեւոն Զաւէն Սիւրմէլեանի յիշատակին, Լոս Անջելես, Ա. հ., 1996:
* Հայաստանեայց եկեղեցին եւ միւսները, Լոս Անճելոս, Ա. հ., 2002:
* 98,6*: (Վեպ)։ Սյուրմելյան Լևոն-Զավեն, Արսենյան Արամ, Անանյան Լևոն Զաքարի, Փոստաճյան Թորգոմ Արմենակի, Երևան, ՀԳՄ հրատարակչություն, 2005։
* Հայաստանեայց եկեղեցին եւ միւսները, Լոս Անճելոս, Ա. հ, 2005։
* Քննադատութիւն եւ փաստաթուղթ։ Գրական քննադատութիւններ։ Փոստաճյան Թորգոմ Արմենակի, Երեւան, Ա. հ., 2006:
* Ականաւոր հայ գրական դէմքեր, Երևան, «Զանգակ-97», 2006։
* Անհանգրուան տարագիրներ, Երեւան, «Զանգակ-97», 2006։
* Մեծերու հետ եւ մեծեր, Անթիլիաս, 2007։
* Հրապուրուած վանականի մը օրագիրը։ Վէպ, Երեւան, «Զանգակ-97», 2008։
* Հայաստան աշխարհի նորագույն շինարարը՝ Վահագն Հովնանյան։ Փոստաճյան Թորգոմ Արմենակի, Աբրահամյան Քնարիկ, Անանյան Լևոն Զաքարի, Երևան, «Զանգակ-97», 2009։
* Հայաստանյայց եկեղեցին և ավետարանականները, Երևան, Ա. հ., 2009:
* Մեծերու հետ եւ մեծեր, Երևան, «Զանգակ-97», 2009։
* Մեծանուն եւ հանճարեղ հայ գրական դէմքեր, Երեւան, «Զանգակ-97», 2010։
* Մեծանուն եւ հանճարեղ հայ գրական դէմքեր։ Ռ. Սեւակ, Մ. Մեծարենց, Ե. Դուրեան, Ու. Սարոյեան, Փասատինա- Արաքս, 2010։
* Մեծանուն եւ հանճարեղ հայ գրական դէմքեր, Կլէնտէյլ, 2011։
* Բարեկրթական եւ բարոյագիտական կանոններ, 2011։
* Պատմութիւն Կիլիկիոյ մեր հայրենիքի բռնագրաւման եւ պատմութիին Կիլիկիոյ կաթողիկոսութեան տեղահանման եւ Անթիլիաս (Լիբանան) հաստատման։ Անթիլիասի դպրեվանք, Լոս Անճելըս, 2012։
* Ա. Որբեր և իրենց շառաւիղները, Բ. Մանուկի մը օրագիրը, Լոս Անճելըս, Երևան, 2012։
* Արուեստ քննադատութեան (Գրադատական վերլուծում), հ. Ա, Հայ ժողովուրդի հանճարները, հ. Բ, Լոս Անճելոս, 2012։

## Ծանոթագրություններ

Կատեգորիա:Հայ հասարակական գործիչներ
Կատեգորիա:Հայ առաքելական քահանաներ
Տենկավա

, Ճապոնիայի Նարա պրեֆեկտուրայի Յոսինո գավառում գտնվող գյուղ։ Գյուղի մակերեսը կազմում է 175,70 կմ², բնակչությունը՝ 1 384 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 7,88 մարդ/կմ²։

## Աշխարհագրական դիրք
Կիտայամա գյուղը տեղակայված է Հոնսյու կղզու Կինկի տարածաշրջանի Նարա պրեֆեկտուրայում։ Այս գյուղի հետ սահմանակցում են Գոձյո քաղաքը և Կուրոտակի, Կավակամի, Կամիկիտայամա գյուղերը։

## Բնակչություն
Տենկավա գյուղի բնակչությունը կազմում է 1 384 մարդ (2014 թվականի օգոստոսի 1-ի տվյալների համաձայն), իսկ խտությունը՝ 7,88 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Գյուղը խորհրդանշող ծառ է համարվում կրիպտոմերիան, ծաղիկ՝ *[[Magnolia sieboldii]]*-ն, թռչուն՝ *[[Erithacus akahige]]*-ն։

## Ծանոթագրություններ

## Արտաքին հղումներ
* 
* Ճապոնական Տենկավա գյուղի պաշտոնական վեբկայք

Կատեգորիա:1889 թվականին հիմնադրված բնակավայրեր
Կատեգորիա:Ճապոնիայի գյուղեր
Արտակ Քամալյան

**Արտակ Քաջիկի Քամալյան** (), հայ տնտեսագետ։ Տնտեսագիտության դոկտոր (2000), պրոֆեսոր (2001): ՀՀ գյուղատնտեսության նախարարի տեղակալ (2018 թվականի սեպտեմբերի 6)։

## Կենսագրություն
Արտակ Քամալյանը ծնվել է 1970 թվականի մայիսի 9-ին, Խաշթառակ (Հայաստան Տավուշի մարզ) գյուղում։ 1986-1990 թվականներին սովորել և ավարտել է Վորոնեժի գյուղատնտեսական ինստիտուտը՝ «Տնտեսագիտություն և կառավարում» մասնագիտացմամբ, 1995 թվականին Վորոնեժի պետական գյուղատնտեսական համալսարանում պաշտպանել է ատենախոսություն և ստացել տնտեսագիտական գիտությունների թեկնածուի աստիճան, 1995-1996 թվականներին որակավորաման բարձրացման դասընթացներ է անցել Ռեդինգի համալսարանում, Մեծ Բրիտանիա, եղել է *TEMPUS* ծրագրի մասնակից։ 1998 թվականին Կոլորադոյի համալսարանում եղել է ԱՄՆ-ի գյուղատնտեսության նախարարության կողմից կազմակերպված պրոֆեսորա-դասախոսական կազմի փորձի փոխանակման ծրագրի մասնակից։
2000 թվականին Վորոնեժի պետական ագրարային համալսարանում պաշտպանել է գիտական թեզ՝ «Կառավարչական որոշումների ընդունումը ռիսկի և անորոշության պայմաններում» թեմայով։ 2004 թվականին Լուիզիանայի համալսարանում (ԱՄՆ) եղել է հրավիրված պրոֆեսոր, ԱՄՆ-ի *FSA/CI* ծրագրի մասնակից։ 2002-2004 թվականներին որպես գիտական խորհրդատու աշխատել է «Լամսկոե» գյուղատնտեսական հոլդինգում, այնուհետև եղել նույն կազմակերպության գործադիր տնօրենը, 2008-2012 թվականներին  «Կոուրեկս» գյուղատնտեսական հոլդինգի գիտական խորհրդատու, ռազմավարության և ռիսկերի գծով տնօրենի տեղակալ, գործադիր տնօրեն, 2011-2017 թվականներին եղել է Ելեցի պետական համալսարանի տնտեսագիտական ֆակուլտետի պրոֆեսոր, 2012-2018 թվականներին՝ «Պարիտի Կապիտալ» ԲԲԸ՝ գլխավոր տնօրենի տեղակալ՝  2018 թվականից ՀՀ գյուղատնտեսության նախարարի տեղակալ։

Աշխատանքները վերաբերում են գյուղատնտեսական արտադրության համակարգի տնտեսագիտական, կառավարման հարցերին, նորագույն տեղեկատվությանը, մաթեմատիկական ծրագրավորմանը, մոդելավորմանը, ավտոմատացմանը։ «Տեղեկատվություն» (ռուսերեն, 1997) բուհական դասագրքի համահեղինակներից է։ Բազմաթիվ անգլերեն և ռուսերեն դասագրքերի, ուսումնական ձեռնարկների, մենագրությունների, հոդվածների և այլ հրապարակումների հեղինակ է։

## Երկեր
* Стратегия и тактика управления рисками в аграрной сфере, Воронеж, 2000 (համահեղինակ)։
* Управление рисками в аграрной сфере; теория, методология, практика, Воронеж, 2002 (համահեղինակ)։

## Ծանոթագրություններ

Կատեգորիա:Հայ տնտեսագետներ
Կատեգորիա:Տնտեսագիտական գիտությունների դոկտորներ
Կատեգորիա:Հայ պրոֆեսորներ
Կատեգորիա:Հայ պետական գործիչներ
Շապադա դաս Մեսաս ազգային պարկ

**Շապադա դաս Մեսաս ազգային պարկ** (), ազգային պարկ Մարանյան նահանգում, Բրազիլիա։ Այն ստեղծվել է, որպեսզի պահպանի տարածաշրջանի սերրադո բուսականությունը և որպես արգելապատնեշ` գյուղատնտեսության առաջընթացին։

## Տեղագրություն
Պարկն ունի 159952 հա տարածք և գտնվում է Սերրադո բիոմում։ Ստեղծվել է 2005 թվականի դեկտեմբերի 12-ին և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Պարկն ընկած է Ռիաշան, Էստրեյտու ու Կարոլինա մունիցիպալիտետներում՝ Մարանյան նահանգում։

Տարեկան տեղումների միջին քանակը 1400 մմ է։ Ջերմաստիճանը տատանվում է 15-ից մինչև 39&nbsp;°C, իսկ միջինը՝ 26&nbsp;°C է։ Ամենաբարձր կետը ծովի մակարդակից գտնվում է 700 մետր բարձրության վրա։ Բուսականություն հատկանշական է սերրադոյին, սակայն պարկն ընդգրկում է նաև բաց խոտածածկ շրջաններ։ Տարածքում կան նաև բլուրներ և սարահարթեր։ Հիմնական գետերն են Ֆարինյան, որը գտնվում է պարկի հյուսիսային հատվածում և Իտապեկուրուն, ինչն էլ տեղակայված է հարավային մասում։ Դրանք սնվում են ազգային պարկի շատ աղբյուրներից և վտակներից։

Պարկը գտնվում է Շապադա դաս Մեսաս տարածաշրջանում, որն ունի զբոսաշրջիկների զգալի ներուժ՝ պայմանավորված հաճելի կլիմայով, ավազաքարային ժայռերով (որոնք ունեն հարուստ ժայռապատկերներ), շատ ջրվեժներով և այլ գրավչություններով։ Դրանց մեծ մասը գտնվում են այն շրջաններում, որտեղ շրջակա միջավայրը փոփոխվել է, կամ, որոնք ունեն խոշոր բնակչություն։ Երկու տարի առաջ պարկի ներսում հիմնական զբոսաշրջային վայրեր եղել են Սան Ռոման և Պրատա ջրվեժները։ Ազգային պարկը բաց չէ այցելուների համար։

## Պահպանություն
Որպես ազգային պարկ նրա հիմնական նպատակներն են բնական էկոհամակարգերի պահպանությունը, ինչը թույլ կտա իրականացնել գիտական հետազոտություններ, կրթական գործունեություն, բացօթյա հանգիստ և էկոտուրիզմ։ Այն նաև պարունակում է ավելի քան 400 կարևոր ջրային ուղիներ։ Պաշտպանված տեսակներից են օնցիլլան (Leopardus tigrinus), օցելոտը (Leopardus pardalis), պուման (Puma concolor), հսկա մրջնակերը (Myrmecophaga tridactyla) և Չակո արծիվը (Buteogallus coronatus)։

## Պատկերասրահ

Cachoeira da Prata.jpg|Պրատա ջրվեժ
Cachoeira Sao Romao.jpg
Poco azul.jpg
Poço Azul 2.jpg


## Ծանոթագրություններ

## Աղբյուրներ
*
*

Կատեգորիա:2005 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Կատեգորիա:Կատեգորիա ԲՊՀՄ II
Շապադա Դիամանտինա ազգային պարկ

**Շապադա Դիամանտինա ազգային պարկ** (), ազգային պարկ Բահիա նահանգի Շապադա Դիամանտինա տարածաշրջանում, Բրազիլիա։ Տեղանքն անհարթ է և հիմնականում ծածկված է Կաատինգա բիոմի բուսականությամբ։

## Տեղագրություն
Պարկը գտնվում է Կաատինգա բիոմում և ներառում է 152142 հա տարածք։ Այն ստեղծվել է 1985 թվականի սեպտեմբերի 17-ին 91.655 հրամանագրով և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Պարկն ընդգրկում է Պալմեյրաս, Մուկուժե, Լենսոյս, Իբիկոարա և Անդարայի մունիցիպալիտետներից որոշ հատվածներ՝ Բահիա նահանգում։

## Տեղանք
Ազգային պարկը գտնվում է Շապադա Դիամանտինա տարածաշրջանում, որը գտնվում է Բահիայի կենտրոնում։ Այն ժայռերով շրջապատված սարահարթ է` 41.751 քառ. կիլոմետր ձգվածությամբ։ Բարձրավանդակներն ունեն տարբեր բարձրություններ՝ 500-ից մինչև 1000 մետր։ Ավելի լեռնային հատվածներում կան 1600-ից մինչև 1800 մետր և մի քանի ավելի քան 2000 մետր բարձրությամբ լեռնագագաթներ։ Հարթավայրը ձևավորել է ջրբաժան գիծ, որի մի կողմում Սան Ֆրանցիսկու գետն է, իսկ մյուս կողմում՝ Դե Կոնտաս ու Պարաուգասու գետերը։

Պարկն ընկած է հարթավայրի արևելյան մասում գտնվող Սինկորա լեռնաշղթայում։ Տարածքը սփռված է հյուսիս-հարավ ուղղությամբ և ունի 25 կիլոմետր լայնություն։ Նահանգի ամենաբարձր կետը՝ Պիկո դո Բարբադոն (2036 մետր բարձրությամբ) գտնվում է պարկում։ Լեռնաշղթայում հայտնաբերվել են և՛ոսկի, և՛ արծաթ։ Լեռնաշղթան արգելակում է ծովից արևմուտք շարժվող խոնավ օդը, ինչը բարձրացնում է տեղումների բարձր մակարդակը՝ հատկապես արևելքում։ Կան շատ քարանձավային համակարգեր, որոնք ստեղծվել են տարածաշրջանի գետերից։

## Բուսական և կենդանական աշխարհ
Բուսականությունը ներառում է մոտ 500-900 մետր բարձրության վրա գտնվող Կաատինգային բնորոշ քսերոֆիտ կազմավորումները, ջրուղիների երկայնքով ձգվող Ատլանտյան անտառի բուսականությունը, մարգագետինները և քարքարոտ դաշտերը։ Էնդեմիկ բուսատեսակներից են՝ *Adamantinia miltonioides*, *Cattleya elongata*, *Cattleya tenuis* և այլն։ Կան մի քանի խոշոր կաթնասուններ, բայց շատ փոքր կաթնասունների, սողունների, երկկենցաղների, թռչունների ու միջատների տեսակներ։

## Պահպանություն
Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է՝ պահպանել բնական էկոհամակարգերը և նպաստել գիտական հետազոտությունների զարգացմանը, բնապահպանական կրթական գործունեության բարելավմանը, ինչպես նաև ապահովել բացօթյա հանգիստ ու էկոտուրիզմ։

Պահպանվող տեսակներից են՝ բազեն (Buteogallus lacernulatus), Չակո արծիվը (Buteogallus coronatus), երկարապոչ թութակը  (Pyrrhura cruentata) ու սրագին (Synallaxis whitneyi)։ Մեկ այլ պաշտպանված տեսակներից են պուման (Puma concolor), յագուարը  (Panthera onca), օնցիլլան  (Leopardus tigrinus) և հսկա զրահակիրը։

## Պատկերասրահ

-i---i- (6273473417).jpg
Sunset near Morro do Pai Inácio, Palmeiras, Bahia.jpg
Cachoeira dos Funis, Vale do Pati.jpg
Cachoeira do Ferro Doido.jpg


## Ծանոթագրություններ

## Աղբյուրներ
* 
* 
* 
* 
* 

Կատեգորիա:Բրազիլիայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:1985 հիմնադրված բնության հատուկ պահպանվող տարածքներ‎
Հին Հռոմի արքաներ

**Հին Հռոմի արքաներ**, (), Հին Հռոմի լեգենդար և կիսալեգենդար կառավարիչներ, որոնք կառավարել են այսպես կոչված արքայական դարաշրջանում նախքան հանրապետական կառավարման համակարգի հաստատումը։ Հռոմեական առաջին պատմիչները (այդ թվում նաև Տիտոս Լիվիոսը) հիշատակում են 7 արքայի։

## Արքաների ցանկ

## Լեգենդարություն
thumb|Ընտանեկան հարաբերություններ

Հռոմեական արքաների անհատականություններն արտացոլում են հռոմեացիների պատկերացումներն իրենց հեռավոր նախնիների մասին։ Արդյունքում իրենք՝ արքաները հավասարվեցին աստվածներին, նրանց ոսկյա արձանները կանգեցվեցին Հռոմի հրապարակում (410 թվականին այդ արձանները հալեցրին, որպեսզի կարողանան վճարել Ալարիկ I-ին)։ Թագավորական դարաշրջանի շրջանակում առաջացավ ոչ միայն պետությունը, այլև արդեն հանրապետական շրջանում զարգացող սոցիալ-քաղաքական կազմակերպության կարևորագույն տարրեր՝ հռոմեական պոլիսը։

## Անվանակոչում
Լատիներեն *«Rex»* բառի առավել ճիշտ թարգմանությունը կլիներ *«թագավոր»* (այդ ժամանակաշրջանի հռոմեական կառավարիչները ընտրվում էին զորավարների կողմից, այլ ոչ թե այդ պաշտոնը տրվում էր ժառանգաբար)։ Սակայն ռուսերեն լեզվով պատմական գրականության մեջ օգտագործվում է «царь» տերմինը։

## Ծանոթագրություններ

## Գրականություն
* Кофанов Л. Л. 2001: Характер царской власти в Риме VIII—VI вв. до н. э. // Антиковедение и медиевистика: сб. науч. тр. Вып. 3. / В. В. Дементьева (отв. ред.). Ярославль, 14-24.

## Արտաքին հղումներ
* Հին Հռոմի պատմությունը
* Արքայական Հռոմը և հանրապետության վաղ շրջանը

Կատեգորիա:Հին Հռոմի արքաներ
Կատեգորիա:Հռոմեական իրավունք
Ռոզլին Նարկեն

**Ռոզլին Նարկեն** (), ամուսնու ազգանունով՝ Բաշլո (, ), ֆրանսիացի քաղաքական գործիչ, առողջապահության նախարար (2007-2010 թվականներին)։

## Կենսագրություն
Դիմադրության վետերան, պատգամավոր Ժան Նարկենի և Իվետ Լե Դյուի դուստրը։ Ստացել է դոկտորի աստիճան Անժե բժշկության համալսարանում։ 1982 թվականին ընտրվել է Մեն և Լուարի դեպարտամենտի գլխավոր խորհրդի անդամ, 1988 թվականին զբաղեցրել է իր հոր տեղը Ֆրանսիայի Ազգային ժողովում, 1989-1991 թվականներին եղել է միավորման գլխավոր քարտուղարի տեղակալ՝ ի պաշտպանություն հանրապետության։

Եղել է գլխավոր խորհրդի պատգամավոր մինչև 1988 թվականը, 1986 թվականին եղել է Լուարի հողերի տարածաշրջանային խորհրդի անդամ։ 2001-2004 թվականներին զբաղեցրել է տարածաշրջանային խորհրդի փոխնախագահի պաշտոնը, մինև 2007 թվականը եղել է նրա շարքային պատգամավորը։

2002 թվականին դարձել է Ժակ Շիրակի նախագահական ընտրարշավի մամուլի քարտուղար, իսկ այս տարվա մայիսի 6-ին ստացել է Ռաֆֆարենի առաջին կառավարությունում բնապահպանության և կայուն զարգացման նախարարի պորտֆելը։ Ռաֆֆարենի երրորդ կառավարությունը ձևավորելիս՝ 2004 թվականի մարտին հեռացավ։

2004 թվականին ընտրվել է Եվրոպական խորհրդարան։

2007 թվականին մայիսի 18-ին Ֆիյոնի առաջին կառավարությունում նշանակվել է առողջապահության, երիտասարդության և սպորտի նախարար՝ դրանում ներկայացնելով ժողովրդական շարժման միություն։

2007 թվականի հուլիսին հրաժարվել է պատգամավորական մանդատից՝ կառավարություն նշանակվելու պատճառով (մայիսին վաղաժամկետ հանձնել է եվրապատգամավորի մանդատը)։

2010 թվականի նոյեմբերի 14-ին Ֆիյոնի երրորդ կառավարության ձևավորման ժամանակ նշանակվել է համերաշխության և սոցիալական համերաշխության նախարար.

2012 թվականի նախագահական ընտրություններում Սարկոզիի պարտությունից հետո Le Grand 8 քաղաքական թոք-շոուում սկսել է աշխատել D8 հեռուստատեսային ալիքով ՝ առաջատար Լորանս Ֆերարիի հետ։

## Ընտանիք
Ամուսնացած է Ժակ Բաշլոյի հետ, 1970 թվականին ծնվել է նրանց որդին՝ Պիերը։ Հետագայում նա աշխատել է որպես խորհրդարանական օգնական իր մոր մոտ, ապա՝ Կանխարգելման և բժշկական կրթության ազգային ինստիտուտում։

## Ծանոթագրություններ

## Արտաքին հղումներ
* 
* 

Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիայի նախարարներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի բժիշկներ
Երկնագույն շնիկը (մուլտֆիլմ)

**Երկնագույն շնիկը**, (), ռեժիսոր Եֆիմ Համբուրգի մուլտիպլիկացիոն ֆիլմը, որը նկարհանվել է ըստ Յուրի Էնտինի համանուն բանաստեղծության, որն իր հեթին գրվել էր ըստ հունգարացի գրող Դյուլա Ուրբանի «Շունիկը, որի հետ ոչ ոք ընկերություն չէր անում» հեքիաթի։

## Սյուժե
Կապույտ շնիկը բոլորի կողմից մերժված է։ Ոչ ոք չի ուզում ընկերանալ կամ խաղալ նրա հետ։ Մոտակայքում պտտվում է ճարպիկ և խաբեբա սև կատուն։ Կղզու վրա անսպասելիորեն հարձակվում է չար ծովահենը։ Սև կատվի օգնությամբ նա գողանում է Կապույտ շնիկին։

Ծովի մեջ լողում է բարի նավաստին։ Սև կատուն պատմում է նավաստուն գողության մասին։ Նավաստին ընկնում է ծովահենի հետևից։ Չար ծովահենը փորձում է թաքնվել և բաց է թողնում լարովի ձուկ–սղոցը, որը սղոցում է նավաստու նավը։ Նավը խորտակվում է, իսկ կատուն ցատկում է ծովահենի մոտ և մեղադրում է նավաստուն` ասելով. «Նա ուզում էր թալանել քեզ, խլելով որսը»։ Ծովահենը կատվին բաց է թողնում ծովի մեջ, և վերջինս որսում է նավաստուն։ Շղթայակապ` նա Երկնագույն շնիկի հետ գերի է ընկնում։

Նավաստին և Կատուն խնջույք են կազմակերպում, որտեղ գովերգում են ընկերությունը։ Կատվի պատճառով ծովահենը շատ գինի է խմում և քնում է։ Կատուն, որոշելով, որ իրեն ոչ մի վտանգ չի սպառնում, հանգիստ պառկում է քնելու։

Շնիկը գողանում է բանալին ծովահենից և գործարկելով ձուկ-սղոցը` ազատում է նավաստուն։ Նրանք շղթայով կապում են ծովահենին, բայց նա արթնանում է։ Կատուն ցատկում է ջրի մեջ և փախչում է, իսկ նավաստին կռվի է բռնվում ծովահենի հետ։ Հաղթանակած նավաստին և շնիկը վերադառնում են կղզի որպես հերոս։

## Հեղինակներ
* Սցենարի հեղինակ` Յուրի Էնտին 
* Կոմպոզիտոր` Գենադի Գլադկով 
* Ռեժիսոր` Եֆիմ Գամբուրգ 
* Բեմադրող նկարիչ` Դանիել Մենդելևիչ 
* Օպերատոր` Միխայիլ Դրույան

### Ֆիլմում երգում են
* Ալիսա Ֆրեյնդլիխ` Շնիկ
* Անդրեյ Միրոնով` Կատու
* Ալեքսանդր Գրադսկի` Նավաստին, Ձուկ-սղոց
* Միխայիլ Բոյարսկի` Ծովահեն

## Քննադատություններ

## Վերաթողարկում
Մուլտֆիլմը DVD ձևաչափով վերաթողարկվել է «Բարբոսը և ընկերները» (Սոյուզմուլտֆիլմ) և «Հեքիաթների աշխարհում» («Խոշոր պլան») մուլտֆիլմերի հավաքածուներում։

## Ծանոթագրություններ

## Արտաքին հղումներ
* 
* 

Կատեգորիա:1976 ֆիլմեր
Կատեգորիա:1976 մուլտֆիլմեր
Կատեգորիա:Մուլտֆիլմեր շների մասին
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր կատուների մասին
Նիկոլայ Կարտուզով

**Նիկոլայ Կարտուզով** (, ), ռուսական դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1968), ԽՍՀՄ ԱԳՆ դիվանագիտական ակադեմիան (1983) և ԽՍՀՄ ԱԳՆ Դիվանագիտական ակադեմիային կից որակավորման բարձրացման ֆակուլտետը (1989)։

Դիվանագիտական գործունեությամբ սկսել է զբաղվել 1968 թվականից։ 
* 1991-1994 թվականներին՝ Լիբանանում Խորհրդային Միության, Ռուսաստանի դեսպանատան դեսպանորդ խորհրդական։
* 1994 թվականի օգոստոսի 22-ից-1999 թվականի օգոստոսի 6-ը՝ Իրաքում Ռուսաստանի Դաշնության արտակարգ և լիազոր դեսպան։
* 1999-2002 թվականներին՝ Ռուսաստանի Դաշնության ԱԳՆ հատուկ հանձնարարություններով դեսպան։
* 2002 թվականի հուլիսի 2-ից-2004 թվականի հունիսի 9-ը՝ Եգիպտոսում Ռուսաստանի Դաշնության արտակարգ և լիազոր դեսպան։

Ամուսնացած է։ Ունի որդի և դուստր։

## Պարգևներ
* Պատվո շքանշան (1998 թվականի մայիսի 12)՝ Ռուսաստանի արտաքին քաղաքական կուրսի անցկացման գործում ունեցած մեծ ավանդի և երկարամյա բարեխիղճ աշխատանքի համար։
* Ռուսաստանի Դաշնության արտաքին գործերի նախարարության պատվոգիր։

## Դիվանագիտական աստիճան
* 1-ին դասի արտակարգ և լիազոր դեսպանորդ (1994 թվականի հունիսի 20)
* Արտակարգ և լիազոր դեսպան (1998 թվականի փետրվարի 6)

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում
* Մահվան մասին հաղորդագրություն՝ Ռուսաստանի ԱԳՆ կայքում

Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս դիվանագետներ
Պավել Սերգիև

**Պավել Սերգիև** (, ), ռուսական դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1973)։ Տիրապետում է անգլերեն, իսպաներեն և չինարեն լեզուներին։ Դիվանագիտական գործունեությամբ սկսել է զբաղվել 1973 թվականից։

*1973-1974 թվականներին՝ Նյու Յորքում ՄԱԿ-ին առընթեր ԽՍՀՄ մշտական ներկայացուցչության աշխատակից։
*1976-1980 թվականներին՝ Չինաստանում ԽՍՀՄ դեսպանատան աշխատակից։
*1982-1987 թվականներին՝ Մեքսիկայում ԽՍՀՄ դեսպանատան աշխատակից։
*1991-1995 թվականներին՝ Կուբայում ԽՍՀՄ-ի, Ռուսաստանի դեսպանատան աշխատակից։
*1998-2002 թվականներին՝ Սանտյագո դե Կուբաում Ռուսաստանի գլխավոր հյուպատոս։
*2003-2007 թվականներին՝ Ռուսաստանի ԱԳՆ լատինամերիկյան դեպարտամենտի գլխավոր խորհրդական։
* 2007 թվականի հուլիսի 27-ից-2011 թվականի փետրվարի 21-ը՝ Գայանայում, Սենտ Վինսենտում և Գրենադինում Ռուսաստանի արտակարգ և լիազոր դեսպան՝ համատեղության կարգով։
* 2007 թվականի հոկտեմբերի 24-ից-2011 թվականի փետրվարի 21-ը՝ Տրինիդադ և Տոբագոյում Ռուսաստանի արտակարգ և լիազոր դեսպան՝ համատեղության կարգով։
* 2008 թվականի օգոստոսի 27-ից-2011 թվականի փետրվարի 21-ը՝ Բարբադոսում Ռուսաստանի արտակարգ և լիազոր դեսպան՝ համատեղության կարգով։
* 2011 թվականի փետրվարի 21-ից-2016 թվականի օգոստոսի 17-ը՝ Կոլումբիայում Ռուսաստանի Դաշնության արտակարգ և լիազոր դեսպան։

Ամուսնացած է։ Ունի երկու դուստր։

## Պարգևներ
* 30 տարվա Անթերի ծառայության համար շքանշան (2011 թվականի մարտի 6)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար*։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2003 թվականի ապրիլի 2)
* 1-ին դասի արտակարգ և լիազոր դեսպանորդ (2009 թվականի հուլիսի 14)
* Արտակարգ և լիազոր դեսպան (2015 թվականի հուլիսի 21)

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում
* Կենսագրությունը Կոլումբիայում Ռուսաստանի դեսպանատան կայքում

Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Կատեգորիա:Ռուսաստանի դեսպաններ
Հոգուս հատոր...

«**Հոգուս հատոր...**», Հովհաննես Թումանյանի բանաստեղծություններից՝ գրված 1881 թվականին։

## Պատմություն
Սա Հովհաննես Թումանյանի առաջին բանաստեղծությունն է։ 1916 թվականի օգոստոսի 12-ին Ցոլակ Խանզադյանին ուղղված նամակում Թումանյանը նշում է, որ սա իր ամենահին ստեղծագործությունն է։

Այն գրվել է 1881 թվականի մարտ ամսին (հավանաբար սկզբին)։ Դա ակնհայտ է բանաստեղծի մեկ ուրիշ վկայությունից, որտեղ նշել է Ալեքսանդր II կայսեր սպանությունը, որը տեղի է ունեցել 1881 թվականի մարտի 1-ին։

Առաջին անգամ տպագրվել է «Հավելված «Լույս», 1905 օրացույց»-ի 21-րդ էջում։

Հայտնի չէ, թե կոնկրետ ում է նվիրված այս բանաստեղծությունը։ Թումանյանի ժամանակակիցներ Սարգիս Աբովյանի և Վարսենիկ Գևորգյանի հուշերում հիշատակվում է Վերգինեի անունը. վերջինս Ջալալօղլուի դպրոցի տեսուչ Տիգրան Տեր-Դավթյանի դուստրն էր։ Վերգինեն (Պապաջանյան) Թումանյանից մեծ էր, մասնագիտությամբ էլ վարժուհի էր։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Նախերգանք

«**Նախերգանք**», Հովհաննես Թումանյանի բանաստեղծություններից՝ գրված 1890 թվականին։

## Պատմություն
«Նախերգանք» բանաստեղծությունը Թումանյանի կողմից գրվել է 1890 թվականին։ Այն «Հառաչանք» պոեմի նախերգանքն է։

Ինքնագիր տարբերակը չի պահպանվել։ Ըստ երևույթին այն կորել է 1908 թվականի դեկտեմբերի 23-ի լույս 24-ի գիշերը, երբ Ժանդարմերիան խուզարկել է բանաստեղծի բնակարանը և բռնագրավել տվյալ պոեմի ձեռագիրը։

Առաջին անգամ տպագրվել է 1896 թվականին Թիֆլիսում լույս տեսած «Դաշնակներ» (փոփոխված տարբերակ)  գրքում (էջ 3-4), այնուհետև՝ 1903 թվականին Թիֆլիսում լույս տեսած բանաստեղծությունների գրքում (էջ 7-8), «Բանաստեղծություններ, Բաքու, 1908» (էջ 5-6),  «Բանաստեղծություններ, Կ․ Պոլիս, 1922» (էջ 7-8), ապա՝ «Հովհաննես Թումանյան, երկերի ժողովածու, գիտական հրատարակություն 6 հատորով, Երևան, 1940-1959» (էջ 28-29) գրքերում։

Պոեմի մյուս հատվածների հետ առաջին անգամ տպագրվել է Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության II հատորում (էջ 33-34)։

Արտատպվել է Կոստանդնուպոլսում՝ 1922 թվականին լույս տեսած բանաստեղծությունների ժողովածուից։

«Դաշնակներ, փոփոխված, Թիֆլիս, 1896» գրքում, ապա 1903, 1908 և 1922 թվականների ժողովածուների մեջ Թումանյանն այս բանաստեղծությունը դիտելով որպես իր ողջ ստեղծագործության նախերգանք, այն զետեղել է սկզբում։

Այդ բանաստեղծությամբ է բացվում նաև «Գեղարվեստական երկեր» ժողովածուն, որը հրատարակվել է 1934 թվականին՝ Եղիշե Չարենցի խմբագրությամբ։

## Ծանոթագրություններ

Կատեգորիա:1890 աշխատություններ
Կատեգորիա:Հովհաննես Թումանյանի բանաստեղծություններ
Ես նայում եմ. իմ առջև...

«**Ես նայում եմ. իմ առջև...**», Հովհաննես Թումանյանի բանաստեղծություններից՝ գրված 1889 թվականին։

## Պատմություն
Հովհաննես Թումանյանն այս բանաստեղծությունը գրել է 1889 թվականին։

Ըստ Տ․ Փիրումյանի վկայության՝ Թումանյանն այս բանաստեղծությունը գրելիս ներշնչվել է Թիֆլիսի բուսաբանական այգու բարձունքից քաղաքը նայելիս։

Ինքնագիրը չի պահպանվել։

Առաջին անգամ այն տպագրվել է Մոսկվայում՝ 1890 թվականին լույս տեսած բանաստեղծությունների ժողովածուի I հատորում (էջ 74), դրանից հետո՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության I հատորում (էջ 17-18)։

Արտատպվել է Մոսկվայում՝ 1890 թվականին լույս տեսած բանաստեղծությունների ժողովածուի I հատորից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Աննա Գորշկովա

**Աննա Անդրեևնա Գորշկովա** (, ), ռուս դերասանուհի և ֆոտոմոդել։

Առավել հայտնի է Ստանիսլավ Գովորուխինի «Ուղևորուհին» ծովային մելոդրամայում կատարած գլխավոր դերով։ Կինոնկարն ստացել է «Մեծ ոսկե նավակ» գլխավոր մրցանակը Վիբորգում անցկացվող «Պատուհան դեպի Եվրոպա» փառատոնում և այլ պարգևներ։

## Կենսագրություն
Աննա Գորշկովան ծնվել է 1983 թվականի նոյեմբերի 28-ին Մոսկվայում։ Հայրը՝ Անդրեյ Վլադիմիրովիչը, աշխատել է ԿԳԲ-ում, մայրը՝ Տատյանա Իվանովնան, ավարտել է Մոսկվայի Գեորգի Պլեխանովի անվան ժողովրդական տնտեսության ինստիտուտը, բայց Աննայի ծնվելուց հետո նվիրվել է դստեր դաստիարակությանը։ Ծնողները ամուսնալուծվել են, երբ Աննան չորս տարեկան էր։ Հայրը մեկնել է ԱՄՆ, իսկ աղջիկը մոր հետ մնացել է Մոսկվայում։  Չնայած դրան՝ հոր հետ նա պահպանել է հիանալի հարաբերություններ։

16 տարեկանում Աննան սկսել է աշխատել որպես մոդել Մոսկվայի մոդելային գործակալություններում։ 2001 թվականին նա ընդունվել է Կառավարման պետական համալսարանի սոցիոլոգիայի և անձնակազմի կառավարման ֆակուլտետ։ 2003 թվականին ավարտել է «Ամեդիա» ընկերության Դերասանական վարպետության դպրոցը։ Նկարահանվել է «Խեղճ Նաստյա», «Երկու ճակատագիր», «Շուշաններով տուն» և այլն սերիալներում։

## Անձնական կյանք
2007-2009 թվականներին ամուսնացած է եղել գործարար Միխայիլ Բորշչովի հետ։

## Ֆիլմագրություն

## Ծանոթագրություն

## Արտաքին հղումններ
* 

Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս հեռուստատեսային դերասանուհիներ
Կատեգորիա:Ռուս մոդելներ
Ժակլին Մաքքենզի

**Ժակլին Մաքքենզի** (, ), ավստրալիացի դերասան։

## Կենսագրություն
Ժակլին Մաքքենզին ծնվել է 1967 թվականի հոկտեմբերի 24-ին Սիդնեյում, Ավստրալիա։ Ավարտել է Սիդնեյի դրամատիկական արվեստի ազգային ինստիտուտը, որտեղ տարբեր ժամանակներում սովորել են այնպիսի աստղեր, ինչպիսիք են Մել Գիբսոնը, Ջուդի Դևիսը, Քեյթ Բլանշետը և Ջեֆրի Ռաշը։ Ժակլինի առաջնելույթը կինոյում և թատրոնում կայացել է գրեթե միաժամանակ՝ 1987 թվականին։ Նրա առաջին ֆիլմն էր «Wordplay» (Բառախաղ), իսկ ներկայացումը՝ Գրիֆինի թատրոնի «Child Dancing» (Մանկական պար) ներկայացումը։

Մեծ արձագանք է գտել նրա դերը «Սափրագլուխներ» (1992) ֆիլմում, որտեղ Ժակլինի գործընկերը դերասան Ռասել Քրոուն էր։ Այդ ֆիլմից հետո Ժակլին Մաքքենզինն սկսեցին անվանել Ավստրալիայի ամենահեռանկարային դերասանուհին։ Հաջորդ երեք տարիների ընթացքում Ժակլինը խաղացել է վեց դեր և արժանացել չորս մրցանակի ավստրալիական կինոքննադատների կողմից։ Նախ «This won't Hurt a Bit» ֆիլմում և «Stark» սերիալում խաղացած դերերի համար նա «Australian Film Institute Award»-ում արժանացել է երկու մրցանակի (1993 թվական)։ Այնուհետև՝ 1994 թվականին, Ժակլինը երկու դեր է խաղացել «The Battlers» հեռուստաֆիլմում և «Traps» կինոֆիլմում։ 1995 թվականին «Halifax f.p: Lies of the Mind» հեռուստաֆիլմում խաղացած դերի համար արժանացել է «Best Actress in a Television Drama» մրցանակի, իսկ «Angel Baby» կինոնկարում խաղացած դերի համար արժանացել է «Best Actress in a Leading Role» մրցանակի։

1999 թվականին Ժակլինը նկարահանվել է ամերիկյան «Խորը կապույտ ծով» ֆիլմում և ստացել գրին քարտ՝ որպես ոչ սովորական ունակություններով հեռանկարային անձ։ Այդ ժամանակից ի վեր Ժակլին Մաքքենզին նկարահանվել է ամերիկյան կինոյում և հեռուստատեսությունում։ Ամենահիշվողը եղել է նրա գլխավոր դերը «4400» հեռուստասերիալում, որտեղ նկարահանվել է 2004-2007 թվականներին։ 2010 թվականին փոքր դեր է խաղացել «Հավայի 5.0» հեռուստասերիալում։

Ժակլինը զբաղվում է ոչ միայն դերասանական գործունեությամբ, այլև երաժշտությամբ։ 2007 թվականին նա ձայնագրել է մոտ վեց երգ, որոնք օգտագործվել են «4400» սերիալի եզրափակիչ եթերաշրջանում՝ որպես սաունդթրեք։

## Անձնական կյանք
2009 թվականին Մաքքենզին դուստր է ունեցել։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ավստրալիացի դերասանուհիներ
Կատեգորիա:Ավստրալիացի երգիչներ
Կատեգորիա:Ավստրալիացի կինոդերասանուհիներ
Կատեգորիա:Թատրոնի դերասանուհիներ
Կատեգորիա:Հեռուստատեսային դերասանուհիներ
Ադրբեջանի ճարտարապետության և շինարարության համալսարան

**Ադրբեջանի ճարտարապետության և շինարարության համալսարան** (), բարձրագույն ուսումնական հաստատություն Բաքվում։ Գործում է Ադրբեջանի Հանրապետության կրթության նախարարության ներքո։

Ստեղծվել է 1951 թվականին՝ Ադրբեջանի Տեխնիկական համալսարանի ճարտարապետաշինարարական և ճարտարագիտաշինական ֆակուլտետների հիմքի վրա։ Մինչև 2000 թվականը՝ Ադրբեջանի Շինարարական ինժեներների համալսարան, 2000 թվականից՝ Ադրբեջանի ճարտարապետության և շինարարության պետական համալսարան։

## Պատմություն
1951 թվականին գործել է Ադրբեջանի Պոլիտեխնիկական ինստիտուտի կազմի մեջ։ 1975 թվականին Ադրբեջանի Հանրապետության Նախարարների խորհրդի որոշմամբ ստեղծվել է Ադրբեջանի Շինարարական ինժեներների ինստիտուտ։ Ինստիտուտը համալսարանի կարգավիճակ է ստացել 1992 թվականին։ 2000 թվականի հունիսի 13-ին Ադրբեջանի Հանրապետության Նախագահ Հեյդար Ալիևի հրամանագրով այս համալսարանը վերանվանվել է Ադրբեջանի ճարտարապետության և շինարարության համալսարան։

Ունի ճարտարապետության, քաղաքացիական շինարարության, շինինարարության տեխնոլոգիայի, տրանսպորտային շինարարության, դիզայն, շինարարական իրերի և կառուցվածքների արտադրության, ջրային համակարգերի շինարարության և շահագործումի, տրանսպորտային ուղիների, միջոցների շինարարության, կառավարումի և դրանց շահագործումի և այլ ֆակուլտետներ, ասպիրանտուրա, ատենախոսության պաշտպանության 2 մասնագիտական խորհուրդներ, հեռակա ուսուցման բաժին, գրադարան, հրատարակչություն, 5 կորպուսներ։

Համալսարանը համագործակցում է արտերկրի շուրջ 100 գիտաճյուղական հաստատությունների հետ։ Ադրբեջանի ճարտարապետության և շինարարության համալսարանում սովորում է շուրջ 8,5 հազար ուսանող։

## Ծանոթագրություններ

Կատեգորիա:Բաքվի բարձրագույն ուսումնական հաստատություններ
Պանդուխտն երգեց օտար երկրում...

«**Պանդուխտն երգեց օտար երկրում...**», Հովհաննես Թումանյանի բանաստեղծություններից՝ գրված 1890 թվականին։

## Պատմություն
Հովհաննես Թումանյանն այս բանաստեղծությունը գրել է 1890 թվականի ապրիլի 2-ին։ Տ․Փիրումյանի հուշերում Թումանյանն այս ոտանավորը գրել է «*մի մշակի՝ շինությունից վայր ընկնելու առիթով*»։

Թումանյանի ընտանեկան արխիվում պահվում է վերջին երեք տողերի ինքնագիրը։

Առաջին անգամ տպագրվել է 1890 թվականին Մոսկվայում լույս տեսած Հովհաննես Թումանյանի բանաստեղծությունների առաջին հատորում (էջ 72-73)։ Այնուհետև Երևանում 1940-1959 թվականին լույս տեսած Հովհաննես Թումանյանի երկերի ժողովածուի գիտական հրատարակության I հատորում (էջ 33)։

Արտատպվում է 1890 թվականին Մոսկվայում լույս տեսած Հովհաննես Թումանյանի բանաստեղծությունների առաջին հատորից։

## Ծանոթագրություններ

Կատեգորիա:1890 աշխատություններ
Կատեգորիա:Հովհաննես Թումանյանի բանաստեղծություններ
Այդ ի՜նչ սրտամաշ տխրություն է քեզ...

«**Այդ ի՜նչ սրտամաշ տխրություն է քեզ...**», Հովհաննես Թումանյանի բանաստեղծություններից՝ գրված 1890 թվականին։

## Պատմություն
Այս բանաստեղծությունը Թումանյանի կողմից գրվել է 1890 թվականի մարտ ամսին։

Թումանյանի ընտանեկան արխիվում պահվում է մի հատվածի սևագիր-ինքնագիրը։ Սևագիր-ինքնագրում 17-20-րդ տողերը անընդհատ նախորդում են 29-36-րդ տողերին։

Առաջին անգամ տպագրվել է Մոսկվայում՝ 1890 թվականին լույս տեսած Հովհաննես Թումանյանի բանաստեղծությունների I հատորում (էջ 67-69)։ Այնուհետև Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում  (էջ 30-31)։

Արտատվում է 1890 թվականին՝ Մոսկվայում լույս տեսած Հովհաննես Թումանյանի բանաստեղծությունների I հատորից (էջ 67-69)։

## Ծանոթագրություններ

Կատեգորիա:1890 աշխատություններ
Կատեգորիա:Հովհաննես Թումանյանի բանաստեղծություններ
Երբ ես տխուր, հուսահատ...

«**Երբ ես տխուր, հուսահատ․․․**», Հովհաննես Թումանյանի բանաստեղծություններից՝ գրված 1889 թվականին։

## Պատմություն
Այս բանաստեղծությունը հեղինակը գրել է 1889 թվականին։

Տ․ Փիրումյանն իր հուշերում գրում է, որ Թումանյանն այս ստեղծագործությունը գրել է՝ «*թափանցելով Քրիստոսի (և երևի նաև իր) դրության մեջ*»։

Թումանյանի ընտանեկան արխիվում պահվում է այս բանաստեղծության վերջին երկու քառատողերի ինքնագիրը, թվագրված՝ «1889 թ․»։

Այս բանաստեղծությունը առաջին անգամ տպագրվել է Մոսկվայում՝ 1890 թվականին լույս տեսած Հովհաննես Թումանյանի բանաստեղծությունների առաջին հատորում, (էջ 96), այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության I հատորում (էջ 22)։

Արտատպվել է Մոսկվայում՝ 1890 թվականի լույս տեսած Հովհաննես Թումանյանի բանաստեղծությունների առաջին հատորից։

## Ծանոթագրություններ

Կատեգորիա:1889 աշխատություններ
Կատեգորիա:Հովհաննես Թումանյանի բանաստեղծություններ
Ա՜խ, երանի թե լիներ մի հնար...

«**Ա՜խ, երանի թե լիներ մի հնար...**», Հովհաննես Թումանյանի բանաստեղծություններից՝ գրված 1889 թվականին։

## Պատմություն
Հովհաննես Թումանյանն այս բանաստեղծությունը գրել է 1889 թվականին։ Եղիշե Չարենցի անվան գրականության և արվեստի թանգարանի Թումանյանի ֆոնդի № 280-ում պահվում է 1892 թվականի մարտի 24-ին Թումանյանի՝ Ան․ Աբովյանին ուղղված նամակը և դրա մեջ՝ ինքնագիրը՝ հետևյալ ծանոթագրությամբ․

Այս բանաստեղծությունն առաջին անգամ տպագրվել է Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության հինգերորդ հատորում (էջ 66) Ան․ Աբովյանին ուղղված նամակի մեջ։ Այնուհետև տպագրվել է Երևանում, 1940-1959 թվականներն լույս տեսած Հովհաննես Թումանյանի երկերի ժողովածուի գիտական հրատարակության I հատորում (էջ 436)։ Այստեղ կազմողները վերնագրել են «*Վեչերում*» և իրենց կողմից ավելացրել «*Էքսպրոմտ*» ենթավերնագիրը՝ ըստ երևույթին հենվելով նամակի վերը բերված հատվածի վրա և թյուրիմացաբար ենթադրելով, թե «*Վեչերումը*» բանաստեղծության վերնագիրն է, մինչդեռ այն վերաբերում է գրության տեղին։

Տպագրվել է ինքնագրից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Eesti Raudtee (ընկերություն)

**Eesti Raudtee** կամ **EVR**, Էստոնիայի ազգային երկաթուղային ընկերությունը։ Հիմնադրվել է 1992 թվականին Մերձբալթյան երկաթուղու էստոնական մասի հիման վրա։

*EVR* -ին պատկանող երթուղիների երկարությունը 691 կմ է (բոլորը` 1520 մմ անվածրով)։ Ընկերությունը ապահովում է նաև Էստոնիայի երկաթուղով բեռնափոխադրումներ։ Ուղևորափոխադրումները (ներառյալ էլեկտրիֆիկացված գծերով (ընդհանուր երկարությունը 192 կմ) Տալլինի մերձակայքում) իրականացվում են Էլրոն (*Elron*, նախկին *Electriraudtee*) ընկերության կողմից։ *Edelaraudtee* ընկերությանն են պատկանում Տալլին-Լելե-Պյարնու և Լելե-Վիլյանդի նախկին նեղ երկաթուղագծերը։ EVR -ի երկաթգծի երկարության մեջ այս հատվածները հաշվի չեն առնված։ Ընկերությունն աիրականացնում է բեռնափոխադրումներ, տեղական ուղևորափոխադրումներ (սպասարկվում է դիզելային գնացքներով) և միջազգային փոխադրումներ (այժմ գործող հեռավոր երթուղին միայն Տալլին-Մոսկվա գնաքն է, որը փոխարինվել է Ռուսաստանի ձևավորած կազմով 2015 թվականին և նույն տարում չեղյալ է հայտարարվել Տալլին-Սանկտ Պետերբուրգ գնացքը)։

## Գնացքաքարշային պարկ
thumbԳնացքաքարշային պարկը 2009 թվականին ձեռնարկությունը բաժանելու գործընթացի ժամանակ անցել է *-А/О EVR Cargo* դուստր ձեռնարկությանը http://www.evrcargo.ee/?lang=ru :
* 8 ջերմաքարշ ЧМЭ3
* 53 ջերմաքարշ GE C36-7i
* 19 ջերմաքարշ GE C30-7Ai (դուրս գրված)
* 5 ջերմաքարշ ТЭМ-ТМХ
* 2 ջերմաքարշ DF7G-E (երկարաժամկետ վարձակալություն)
thumb|Էստոնական երկաթուղիների2016 թվականի էլեկտրիֆիկացման գծագիրը

## Ծանոթագրություններ

## Արտաքին հղումներ
* Ընկերության կայքը 
* Մերձբալթիկայի երկաթուղիների քարտեզը
* Партс: դժվար է գերագնահատել երկաթուղիների նշանակությունը Էստոնիայի համար // rus.err.ee, 06.11.2010 
* Էստոնիայի երկաթուղային տրանսպորտը Սերգեյ Բոլաշենկոյի «Երկաթուղու մասին կայքում»

Կատեգորիա:1992 հիմնադրված ընկերություններ
Կատեգորիա:Երկաթուղային տրանսպորտ ըստ երկրի
Կատեգորիա:Էստոնիայի տրանսպորտ
Բանդարե Անզալի

**Բանդարե Անզալի** կամ **Էնզելի** (), քաղաք Իրանի տարածքում՝ Կասպից ծովի ափին։ Վարչականորեն գտնվում է Գիլանի նահանգի Բանդարե Անզալի շահրեստանում (գավառում), հանդիսանում է նաև համանուն շրջանի կենտրոնը։ Նախքան իսլամական հեղափոխությունը՝ 1935 թվականից սկսած, հայտնի էր որպես «Բանդարե Փահլավի»` իշխող Փահլավիների արքայատոհմի (1925-1979) անունով։

Բանդարե Անզալին Իրանի կարևորագույն քաղաքներից մեկն է՝ զբոսաշրջության, տնտեսության և սպորտի տեսանկյունից։ Տեսարժան վայրերից է «մանարե» ժամացույցի աշտարակը, բուլվարը, Անզալիի խորշը, Իրանի ամենամեծ ակվարիումը։ Քաղաքում կա նաև հայկական եկեղեցի՝ կառուցված 1855 թվականին։ Թեհրանի հայոց թեմը պարբերաբար կազմակերպում է ուխտագնացություն՝ դեպի Ռաշթ և Անզալի։

## Աշխարհագրություն
Բանդարե Անզալին կառուցված է Սեֆիդ գետի դելտայում՝ Կասպից ծովի ափին՝ Գիլանի նահանգում։ Գտնվում է վարչական միավորի կենտրոն Ռաշթ քաղաքից 45 կմ հյուսիս։ Նավահանգստից ոչ հեռու Անզալիի խորշն է, իսկ հարավում անտառապատ Ալբորզի լեռնային համակարգը։

Կլիման խոնավ միջերկրածովյան է, շոգ ամառներով (առավելագույնը՝ 37&nbsp;°C) և մեղմ ձմեռներով (նվազագույնը՝ -7&nbsp;°C): Անձրևային օրերի թիվն անցնում է 110-ը։

Բանդարե Անզալին դեռ նախորդ դարից հայտնի էր որպես խավիարի արտադրության կենտրոն։ 21-րդ դարի սկզբին սև և կարմիր խավիարի արտադրությունը մշակվել է Ֆինանսների նախարարության վերահսկողության ներքո՝ իրանական ձկնորսական ընկերության միջոցով։ Բուծում են հսկայական թառափներ, որոնց մեջ հանդիպում են մինչև 3 մետր երկարությամբ 100 կիլոգրամ զանգվածով հսկաներ։

## Բնակչություն
Բնակչությունը 2016 թվականի մարդահամարի տվյալներով կազմում էր 118 564 մարդ, որոնք կազմում էին 41 053 տնտեսություն։ Բանդարե Անզալին Գիլանի բնակչությամբ երկրորդ ամենախոշոր քաղաքն է օսթանի վարչական կենտրոն Ռաշտից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Բնակիչները հիմնականում գիլանցիներ են, որոնք խոսում են գիլաներեն և պարսկերեն։

## Պատմություն
Բանդարե Անզալին եղել է Կասպից ծովի հարավային ափերին առաջին և ամենամեծ նավահանգիստը։ 19-րդ դարում այն աշխույժ առևտուր էր կատարում Ռուսական կայսրության քաղաքների հետ։ Այստեղ, բացի բնիկ բնակչությունից, հաստատվել են նաև հայեր, ազարիներ, պարսիկներ, թալիշներ։ Քաղաքը չի կորցրել իր նշանակությունը մինչև այժմ՝ կապ հանդիսանալով Ղազախստանի, Ադրբեջանի, Ռուսաստանի և Թուրքմենստանի հետ։ Երկաթուղիներով ու բարձրակարգ ավտոխճուղիներով այն կապված է Պարսից ծոցի ափին գտնվող մեկ այլ նավահանգստի՝ Բանդար Աբբասի հետ, որով էժան առևտրային  միջանցք է բացում վերոնշյալ երկրների համար՝ դուրս գալու դեպի Հնդկական օվկիանոս։

1919 թվականին, «սպիտակների» գեներալ Անտոն Դենիկինի տասնհինգ նավեր ապաստան են գտնում այստեղ։ Սակայն հաջորդ տարի՝ մայիսի 18-ին Անզալիի վրա հարձակվել է Կարմիր բանակի՝ 12 նավերից բաղկացած մի նավատորմ, հաղթել բրիտանական կայազորին և գրավելով «սպիտակների» նավերը։ Նավահանգիստում կառուցված քաղաքապետարանը, Միան Փոշթե պալատը և այլ շինություններ տեղի գլխավոր տեսարժան վայրերն են։

## Տես նաև
* Էնզելի, հայկական պար

## Ծանոթագրություններ

Կատեգորիա:Գիլանի նահանգ
Կատեգորիա:Իրանի նավահանգիստներ
Կատեգորիա:Իրանի քաղաքներ
Էստոնիայի պաշտպանության ազգային քոլեջ

**Էստոնիայի պաշտպանության ազգային քոլեջ** (), Էստոնիայի բարձրագույն ռազմական ուսումնական հաստատություն (քաղաք Տարտու, Ռիյայի փողոց, 12)։

## Գործունեություն
Քոլեջը զբաղվում է Էստոնիայի կանոնավոր զինված ուժերի և Էստոնիայի Պաշտպանության միության, ինչպես նաև ռազմական այլ կազմակերպությունների սպաների նախապատրաստությամբ։ Հանդիսանում է Էստոնիայի առաջատար ուսումնական հաստատությունը, որը մասնագիտանում է ռազմական հետազոտությունների և ռազմական գիտության զարգացման մեջ։

Ակադեմիական ծրագիրն ներկայացնում է զինվորական և քաղաքացիական ուսումնական առարկաների հավասարակշռված ուսուցում` բանակի հրամանատարական պաշտոններում զինվորական ծառայության համար ինտելեկտուալ սպաներ պատրաստելու համար։ Դասախոսական կազմին աջակցում են Էստոնիայի առաջատար համալսարանների գիտնականները։ Ուսման և ուսանողների կեցության պայմանները համապատասխանում են ժամանակակից չափանիշներին։

## Ուսումնական ծրագիր
Քոլեջն առաջարկում է երկու դասընթաց.
* **Հիմնական սպայական դասընթաց**. առաջին մակարդակ, տևում է 3 տարի։ Ուսանողները ուսուցանվվում են դասակի և վաշտի հրամանատարի հմտություններին։ Ավարտելուց հետո ստանում են երկրորդ լեյտենանտի կոչում։
* **Ընդլայնված ուսումնական սպայական դասընթաց**. երկրորդ մակարդակ, տևում է 2 տարի։ Ուսանողները վերապատրաստվում են գումարտակի կամ բրիգադի հրամանատարի հմտությունների մեջ։

Ավարտելուց հետո շրջանավարտները հնարավորություն ունեն երկու դասընթացների մասնակցել.
* **Ավագ սպայական ուսումնական դասընթաց**. երրորդ մակարդակ, տևում է մեկ տարի։ Ուսանողները ուսուցանվում են Պաշտպանության բալթյան քոլեջում։
* **Բարձրագույն ուսումնական սպայական դասընթաց**. չորրորդ մակարդակ։ Ուսանողներն ուսուցանվում են արտասահմանի բարձրագույն սպայական դասընթացներում։

## Տես նաև
* Էստոնիայի բարձրագույն ուսումնական հաստատությունների ցանկ

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:1919 հիմնադրումներ Էստոնիայում
Կատեգորիա:1919 հիմնադրված կրթական հաստատություններ
Կատեգորիա:Էստոնիայի զինված ուժեր
Կատեգորիա:Էստոնիայի համալսարաններ
Կատեգորիա:Տարտու
Չեմերնիցա (լեռ)

**Չեմերնիցա** (), Դինարյան բարձրավանդակի լեռներից մեկը Բոսնիա և Հերցեգովինայի Սերբական Հանրապետություն վարչատարածքային կազմավորումում։ Լեռը տեղակայված է Կնեժևո, Մրկոնիչ Գրադ և Բանյա Լուկա համայնքներիի տարածքում։ Բարձրությունը ծովի մակարդակից կազմում է 1 339 մետր։ Լեռը տեղակայված է Մանյաչա լեռից արևելք։ Լեռան ստորոտին հոսում են Վրբաս և Վրբանյա գետերը և գտնվում են Կոտոր Վարոշ, Ագինո Սելո, Բոչաց և այլ բնակավայրեր։

## Տես նաև
* Բոսնիա և Հերցեգովինայի լեռների ցանկ

## Գրականություն
* 

## Ծանոթագրություններ

Կատեգորիա:Բոսնիա և Հերցեգովինայի լեռներ
Elron (ընկերություն)

**Eesti Liinirongid AS**, առևտրային անվանումը` **Elron** (մինչև 2013 թվականը *Elektriraudtee AS*` *Էլեկտրիռաուդտեէ*), Էստոնիայի պետական ընկերությունը, Տալլինի և Հարյումաայի մերձքաղաքային էլեկտրագնացքների, ինչպես նաև ամբողջ Էստոնիայով երթևեկող դիզելային գնացքների օպերատորը։ Ընկերության գլխադասային գրասենյակը գտնվում է Տալլինում։

## Պատմություն
*Elektriraudtee* բաժնետիրական ընկերությունը ստեղծվել է 1998 թվականի դեկտեմբերի 23-ին, Էստոնիայի Eesti Raudtee երկաթուղու վերակազմավորման և սեփականաշնորհման ծրագրի համաձայն բաժանման արդյունքում։ *Elektriraudtee* -ի ստեղծման ժամանակ նրա բաժնետոմսերի 100% -ը պատկանում էր *Eesti Raudtee* -ին, իսկ 2000 թվականի նոյեմբերի 15-ին այդ բոլոր բաժնետոմսերը փոխանցվել են էստոնիական պետությանը։

## Սեփականատերեր և ղեկավարություն
Ընկերության բաժնետոմսերի 100% -ի սեփականատերը 2012 թվականի սկզբին Էստոնիայի Տնտեսության և կապի նախարարությունն էր։

Ընկերության կառավարման նախագահն է Անդրուս Օսիպը։
[thumb|Elektriraudtee էլեկտրիչկան [Տալլինի կայարանում]]

## Գործունեութուն
2014 թվականին ընկերությունը մասնագիտանում է Տալլինում և մայրաքաղաքի Հարյումաայի շրջանցման էլեկտրականացված երթուղիների կազմակերպման մեջ, ինչպես նաև ոչ էլեկտրականացված երթուղիներով միջքաղաքային փոխադրումների կազմակերպման մեջ։ Ի դեպ, 2009 թվականի տվյալներով *Elektriraudtee* ընկերությունը սպասարկել է վեց երթուղի երկու հիմնական ուղղություններով` արևելյան և արևմտյան (էլեկտրականացված երկաթգծերի ընդհանուր երկարությունը կազմել է 131.6 կմ)։

### Գործունեության ցուցանիշներ
2009 թվականին ընկերության էլեկտրագնացքներով փոխադրումների թիվը կազմել է 3.08 մլն. (6% -ով պակաս, քան 2008 թվականին)։

Ընկերության եկամուտը 2010 թվականին կազմել է 34,5 մլն. կրոն (2009 թվականի 35,7 մլն-ի փոխարեն) և զուտ շահույթը` 757,2 հազ. կրոն (2009 թվականին՝ 3,7 մլն. կրոն)։

## Ծանոթագրություններ

## Արտաքին հղումներ
* Официальный сайт компании

Կատեգորիա:1990-ականներին հիմնադրված ընկերություններ
Կատեգորիա:1998 հիմնադրումներ ըստ երկրի
Կատեգորիա:Երկաթուղային տրանսպորտ ըստ երկրի
Կատեգորիա:Էստոնիայի տրանսպորտ
Նատաշա Վեզմար

**Նատաշա Վեզմար** (, ), խորվաթ թեկվոնդիստ, որ հանդես է գալիս ծանր քաշային կարգում (70 կգ կամ 72 կգ և ավելի)։ Խորվաթիայի ամենահայտնի կին թեքվոնդիստներից մեկն է։ Երեք անգամ դարձել է Եվրոպայի չեմպիոն 72 կգ-ից ավելի քաշային կարգում, երկու անգամ դարձել է աշխարհի առաջնության մեդալակիր (արծաթե և բրոնզե մեդալներ 1997 և 2003 թվականներին համապատասխանաբար), ինչպես նաև մասնակցել է Օլիմպիական խաղերին 2000 և 2004 թվականներին։

## Կենսագրություն
Նատաշա Վեզմարը «Մետալաց» (Զագրեբ» ակումբի սպրոցի սան է (մարզիչը՝ Իվիցա Կլաիչ)։ 1994 թվականին Զագրեբում անցկացված Եվրոպայի առաջնությունում զբաղեցրել է բրոնզե մեդալ 70 կգ և ավելի քաշային կարգում, ինչը դարձել է նրա առաջին մրցանակը։ 1997 թվականին նույն կատեգորիայում նվաճել է բրոնզե մեդալ Հոնկոնգում անցկացված աշխարհի առաջնությունում, իսկ 1998 թվականին Էյնդհովենում անցկացված Եվրոպայի առաջնությունում 72 կգ և ավելի քաշային կարգում դարձել է Եվրոպայի չեմպիոն։ 2000 թվականին Սիդնեյում անցկացված Օլիմպիական խաղերում Նատաշա Վեզմարը մրցել է 67 կգ և ավելի քաշային կարգում և եղել է երկրորդ համարը։ Առաջին փուլում հաղթել է իսպանուհի Իրեան Ռուիսին 7:4 հաշվով, սակայն կիսաեզրափակչում պարտվել է ռուս Նատալյա Իվանովային։ Բրոնզե մեդալի համար պայքարում հաղթել է մարոկկոցի Մունիա Բուրգիգին, բայց երրորդ տեղի համար կանադացի Դոմինիկ Բոսխարտի դեմ մարտում, որի առաջին երկու փուլերից հետո հաշիվը կազմել է 4:4, վերջում ջախջախիչ պարտություն է կրել 11:8 հաշվով և մնացել առանց մեդալի։

2000 թվականին Վեզմարը դարձել է Եվրոպայի առաջնության բրոնզե մեդալակիր Հունաստանի Պատրաս քաղաքում 72 կգ և ավելի քաշային կարգում։ 2002 թվականին Վեզմարը հաղթել է թուրքական Սամսուն քաղաքում անցկացված Եվրոպայի առաջնությունում նույն քաշային կարգում, իսկ մեկ տարի անց արժանացել աշխարհի առաջնության արծաթե մեդալի Գարմիշ Պարտենկիրխենում՝ եզրափակչում պարտվելով կորեացի Յուն Հյոն Չժունին։ 2004 թվականին ճանաչվել է Եվրոպայի առաջնության չեմպիոն Լիլեխամերում 72 կգ և ավելի քաշային կարգում։ 2004 թվականին Աթենքում անցկացված Օլիմպիական խաղերին մեկնել է հանդես գալու 67 կգ և ավելի քաշային կարգում՝ անցնելով որակավորման փուլը Բաքվում և եզրափակչում հաղթելով բրիտանուհի Սառա Ստիվենսոնին։ Վեզմարը միանգամից անցել է քառորդ եզրափակիչ, որտեղ սենսացիոն պարտություն է կրել Հորդանանի ներկայացուցիչ 16-ամյա Նադան Դավանիից 4:5 հաշվով, իսկ երբ վերջինս կիսաեզրափակչում պարտություն է կրել ֆրանսուհի Միրիամ Բավերելից, Վեզմարը զրկվել է նույնիսկ բրոնզե մեդալի համար պայքարելու հնարավորությունից։

## Ծանոթագրություններ

## Արտաքին հղումներ
* Նատաշա Վեզմարի էջը Taekwondodata.com կայքում 
* Նատաշա Վեզմար  – օլիմպիական վիճակագրությունը Sports-Reference.com կայքում 

Կատեգորիա:Խորվաթ մարզիկներ